**БАСТАУЫШ СЫНЫП ОҚУШЫЛАРЫНДА КЕЗДЕСЕТІН ҚИЫНДЫҚТАР ЖӘНЕ ОЛАРДЫ ШЕШУ ЖОЛДАРЫ**

«*Адам ата-анадан туғанда есті болмайды, естіп, көріп, ұстап, татып ескерсе, дүниедегі жақсы-жаманды таниды-дағы, сондайдан білгені, көргені көп болған адам білімді болады*»,-деп Абай атамыз айтқандай, бастауыш сынып есігін енді ашқан бала да ерекше қамқорлықты қажет етеді.Оларды мектепке келген күннен бастап,  назардан тыс қалдырмай, әрқайсысына жеке-жеке көңіл бөлу қажет. Бұл көмек ең бірінші мұғалім тарапынан күтіледі. Олай дейтініміз, уақытқа бағынбай, еркін ойнап жүрген бүлдіршіннің алғашқы кездері мектеп партасына 30-35 минут тапжылмай отыруға көндіге алмасы анық. Сондай-ақ, жаңа ортаға үйрену де біраз қиындық әкеледі.Баланың психологиялық ерекшелігін, мінез-құлқын, қабілет-қарымын ескере отырып, сабаққа бейімдеу үлкен шеберлікті талап етеді. Сондықтан да,бастауыш сынып оқушыларында кездесетін қиындықтарын шешу жолдары өзекті тақырып болып саналады.

Мектеп – баланың дамуының жақсы жақтарын жүйелі қалыптастыратын отыратын негізгі орын. Мектептік өмір балалардың мінез-құлқының қалыптасуында шешуші рөл атқарады. Оқушылардың мінезін тәрбиелеу мен қалыптастырудың басты міндеті – олардың жан-жақты дамыған, білімді, салауатты, отансүйгіш болып өсуіне жағдай жасау. Міне, осы орайда балалардың бойындағы жағымды қасиеттерді оятып, жағымсыз әдеттерді жою талабы бастауыш сыныптан бастау алады және психологиялық, педагогикалық іс-әрекеттердің тиімділігіне байланысты болады.

Бала мектепке келгеннен кейін оқу оның негізгі іс-әрекетіне айналады.Мектепте бала белгілі бір мерзім ішінде қабелеттілік пен икемділіктің белгілі мөлшерін меңгеріп және оларды талдауды үйренеді, мінез-құлық ерекшеліктері қалыптасады.Бастауыш сыныпта балаға берілетін ақпараттар сол сәтте оның өзіне қызық емес, бірақ болашаққа маңызды материалдармен оқып танысады. Ал оны қызықты әрі, заман талабына сай жаңа инновациялық технологияны қолдану арқылы есте жылдам қалатындай етіп ұйымдастыру қажет. Жалпы білім беретін мектептердің бастауыш сыныптарының оқу жүйесінде балалар айтарлықтай қиындықтарды басынан өткереді.

***Баланың мектепке бейімделуіне негізгі үш жақты қиындық әсер етеді:***

***Біріншісі,*  мектептің жаңа күн тәртібі – ерте ұйқыдан тұру, тыныш отыру, сабақтан қалуға болмайды, дер кезінде сабақта орындау және т.б.** Мұндай дағдылар балада бұрын қалыптаспағандықтан, олар шамадан тыс шаршайды, сабақтан қалғысы келіп тұрады , мазасызданады және т.б. Көбіне алты-жеті жастағы балаларда өзіндік әдеттердің алғышарттары қалыптаса бастағандықтан, кейбір жаңа құбылыстарға бейімделу қиынға соғады. Ең бастысы, мұғалім мен ата-ана осы жағдайларды дұрыс ескергендері маңызды.

***Екіншісі*, баланың мектеп мұғалімімен, құрбыларымен және отбасымен өзара қатынасына байланысты туындаған мінез-құлықтар.**  Жай ғана мейірімділіктен мұғалім өзінің авторитарлық стилі: қаталдық, мінез-құлықта қажетті әрекеттердің орындалуын талап етуші болып көрінеді. Ол үнемі баланың жұмысын бағалап отырады. Кей жағдайда бала өзін құл ретінде сезінуге дейін барады. Нәтижесінде кейбір балалар жасқаншақ, ал біреулері үйде басқа, ал мектепте мүлдем басқаша қылық көрсетеді. Кейбір оқушылар жаңа ортада өздерін дұрыс меңгере алмай, басқа балалармен танысуы бірден болмағандықтан, өзін жалғыз сезінеді. Тәжірибелі мұғалім барлық балаларға бірдей талап қояды, бірақ әр баланы жеке-жеке қадағалайды. Бала мектепке келгеннен соң оның үйдегі орны да өзгереді. Оның міндеттері де және құқықтары да жаңаша құрылады. Мысалы: оның сабақ орындауына ерекше, бөлек уақыт қажет болғандықтан, үлкендер оның күн тәртібімен санасады.

***Үшінші,*түріне бірінші сынып оқушылары оқу жылының  ортасына қарай сезінеді.** Олар басында мектепке бірден жүгіріп, уақытынан ерте баратын болса, кейіннен ересектердің ықпалымен ғана барады. Өздерінің әрбір алған бағасына қуанып, сабақты қызығушылықпен орындаса, осы кезеңде оқу үлгерімі төмендейді және бейжайлыққ ауысады. Мұғалімдер бұл кезеңде оқушымен  сыртқы жағдайларына да әсер ететін тапсырмалар береді.

Осыған орай баланың өмірі айтарлықтай өзгереді: бәрі оқуға, арнайы тәртіпке, мектеп іс-шараларына бағынышты болады. Бұл өте маңызды кезең.  Мектеп алғашқы күннен бастап оларға интеллектуалдық және физикалық күшті қажет ететін тапсырмалар береді. Мектепке жаңа келген балаға көп талап қоятындықтан, мектептен қорқу мен үрейлену пайда болады.
 Қорқыныш –адам санасында оның өмірінде және денсаулығына төнген қауіптің аффектифтік (эмоционалдық ушыққан) бейнеленеді.Үрейлену, қорқынышқа қарағанда, үнемі кері қабылданатын сезім емес,себебі ол қуанышты күту қобалжу ретінде болуы мүмкін.Қорқыныш пен үрейді біріктіретін негізі бастау ол мазасыздану. Ол мынадан көрінеді, баладан әлденені сұраса абыржиды , дауысы дірілдейді және кейде мүлдем үндемей қалады. Кейде артық қимыл жасауға барса, кейде мүлдем қозғалмайды.
Бастауыш сынып оқушыларының қиындықтарын анықтау үшін баланың мектептегі психологиялық жағдай туралы тек баланың өзінен алған ақпараттар ғана емес, жалпы, жеке карталары, мұғалімдер және ата-аналардан алынған сауалнамалар арқылы да толықтырылады. Құжаттарға жасалынған талдау оқушының педагогикалық жетістігін көрсетсе (бағалары), оқушылардың күнделікті жұмыс дәптерлері олардың қосымша танымдық ерекшеліктерін анықтауға негіз болады. Оқушылардың дәптерлерін зейін қойып тексерген кезде біз олардың оқуға және жекелеген пәндерге деген қызығушылығын, ерекше қабілеттерін байқаймыз (ұқыптылық, қызығушылық, жауапкершілік). Осы жұмыстардың негізгі бөліктері оқу жылдың қараша, желтоқсан айларында жүргізілуі тиімді. Мұнда негізгі үш бағытта ұйымдастырылады: оқушыларды тексеру, ата-аналар мен мұғалімдерден сауалнама алу. Осы үш бағыттағы жүргізілген жұмыстар біруақытта қамтылу қажет. Мысалы балаларға «Маған мектепте не ұнайды?» тақырыбында сурет салуды ұсынуға болады.  Бұл әдістеме баланың мектепке деген мотивациясын зерттеуге бағытталған. Баланың салынған суреттерінің берілген тақырыпқа сай келмеуі төмендегідей қорытыдыланады:

-мектепке деген мотивациясының көрінбеуі және ойын мотивінің көрінуі. Бұл жағдайда балалар машина, ойыншық, соғыс әрекеттерін, өрнектер салады.

-  балалардағы жағымсыз қасиеттің көрінуі. Бала мектеп тақырыбына сурет салудан үзілді-кесілді бас тартады. Оның ұнатқан суретті салуы мектепке бейімделуінде қиындық деңгейінің жоғары екендігін көрсетеді.

- қойылған мақсатты түсінбеуі. Балалар ешқандай сурет салмаса немесе көшіріп алса, мұндай балаларда психикалық даму жоғары екендігі көрінеді.

Суреттердің берілген тақырыпқа сәйкестігі:

- *оқу жағдайлары* мектеп мотивациясын, оқу белсенділігін және оқушылардың танымдық мотивін көрсетеді.

- *мектептің сыртқы көрінісі* мектепке жағымды қатынасты көрсетеді, бірақ сыртқы мотивациясының басымдығы анықталынады.

*- мектептегі ойын жағдайларының суреті* мектепке қатынастың жағымды екенін көрсетеді, бірақ ойын мотивациясы басым болуымен ерекшеленеді.

Баланың    күнделікті дамуы мен қоршаған ортаны тануында өзара тілдесіп қарым-қатынас жасаудың қаншалықты әсер ететіндігін жете түсінуге болады. Ата-аналар, тәрбиеші-мұғалімдер, психологтар балалармен тілдесіп, оларға жеткізетін мағлұматтарды доғаратын болса балалардың өсіп жетілуіне, рухани жағынан толыққанды дамуына өз мұқтаждықтарын қанағаттандыра алмай, әр қилы өзгеріске ұшырар еді.

Бастауыш сынып оқушылары жаңа ортаға енген кезде үлкендерден мысал, өнеге алу, үйрену, еліктеу арқылы қоғамдық және жеке сананы, эмоцияны, сезімді, мінез-құлық нормаларын меңгереді.

***Қорытынды:***

Қазақстан Республикасының дүниежүзілік білім кеңістігіне енуі, қоғам дамуындығы жаңа бағыттар мен нарықтық қарым-қатынастар еліміздің болашағы, бүгінгі мектеп оқушыларын оқытуға жаңаша міндеттер қойып отыр.Мұның өзі әрбір мұғалімнен оқу үрдісіндегі қызметі қайта қарауды,бұрыннан қалыптасқан әдістер мен психологиялық еңбектерді жаңа өмір талабына сай өзгертілген түрлерімен ұтымды ұштастыруды қажет етеді. Осындай орасан жұмыстар мектеп табалдырығын жаңа аттаған бүлдіршіндерге оңай тимейді.Сол бүлдіршіндерге жүктелген ауыртпашылығын орталап, елеулі көмек көрсету, қолдау бастауыш сынып мұғалімдерінің және мектеп ұжымының алдына қойған мақсаттарының бастысы болуы тиіс.Әр балаға жеке тұлға ретінде қарап, өзіне тән санасы, еркі, өзіндік әрекет жасай алатын ортасы бар екенін ескере отырып, оқушының білімге, ғылымға деген ынтасын арттыру, олардың ақыл-ой қабілетін,   дүниетанымын, өмірлік мақсат-мүддесін айқындауға, жеке басының қасиеттерін дамытып, оны қоғам талабына сай іске асыруға көмектесу  үздіксіз оқу-тәрбие процесі мен үлкендердің қолдауының жемісі болып табылады.

***Бастауыш сынып оқушыларының мектепке бейімделу кезеңіндегі қиыншылықтарды жеңуге байланысты келесідей ұсыныстар ұсынамыз:***

* Балаларды жетістік пен дәрежесі үшін емес, сол қалпында сөзсіз қабылдап жақсы көретіндігіңізді сездіртіңіз.
* Қателескені үшін баланы кекетіп, бетінен алмаңыз, басқа балалармен оны салыстырмаңыз.
* Баланың сұрақтарына жауап берген кезде, шын және шыдамдылықпен жауап беріңіз.
* Күнде баламен жеке сөйлесуге уақыт бөліңіз.
* Жас мөлшері әртүрлі адамдармен дұрыс қарым-қатынас жасауға үйретіңіз
* Баланың әрбір жетістігі үшін мақтап отырыңыз.
* Балаға баға бермеңіз, оның іс-әрекетін бағалаңыз. Баланы бағаға тәуелді қылмаңыз.
* Табысқа күшпен жетуге болмайды, сондықтан балаға күш көрсетіп, тапсырманы орында деп талап етпеңіз.
* Баланың қателік жіберуге құқығы бар екенін айтыңыз.
* Баланың «бақытты кездер банкісі» туралы ойлаңыздар.
* Үлкендер балаға қалай қараса, бала да өзіне солай қарайды.
* Жалпы, өзіңізді баланың орнына қойып отырыңыз.

ӘДЕБИЕТТЕР:

1. Стыбаева А.Ш. Первичная психологическая адаптация детей 6-7 лет к  условиям школы.-Тараз.,2003.

2. Широкова Г.А.  Практикум для детского психолога — Ростов-на-Дону.,  2000

3. Венгер Л.А.  Психологическая готовность ребенка к школе. //Вопросы психологии, - 1984. №4

4. «Бастауыш сыныпта оқыту» журналы, №5, 2004ж

5. Головин  С.Ю. Словарь  психолога-практика - Мн.,2001